stanford-oval/wikipedia huggingface dataset:
Naoko Takeuchi
Elämä ja ura

Togashi syntyi Kofussa, Yamanashissa. Hänen vanhempiensa nimet ovat Kenji ja Ikuko Takeuchi. Hänellä on myös nuorempi veli nimeltä Shingo. Togashi nimesi useita Sailor Moon -hahmoja perheensä ja sukulaistensa mukaan. Togashi kävi Kofu Ichin lukiota, jossa hän kuului manga- ja astrologia-kerhoihin. Nämä kerhot sekä koulun koulupuku inspiroivat myöhemmin Sailor Moon -sarjaa sekä muita hänen teoksiaan. Togashi kiinnostui mangakan urasta lukiossa, mutta hän opiskeli myös kemiaa, koska hänen isänsä kannusti häntä opiskelemaan myös muita aloja siltä varalta, että hän ei menestyisi manga-alalla. Togashi valmistui Kyoritsun lääketieteellisestä yliopistosta ja on viralliselta koulutukseltaan apteekkari. Hänen lopputyönsä nimi on 'Heightened Effects of Thrombolytic Actions Due to Ultrasound'.
Ennen uraansa mangakana, Togashi työskenteli miko-papittarena, Shiba Daijingu Shinto-temppelissä yliopistonsa lähellä. 19-vuotiaana, valmistuttuaan yliopistosta, Togashi julkaisi ensimmäisen työnsä, 'Love Call'. Tämän jälkeen hän teki monia lyhyt tarinoita sekä myöhemmin pidemmän manga-sarjan, 'Maria', jota hän työsti ystävänsä Marie Koizumin kanssa. Tehdessään uusinta työtään, 'The Cherry Project', hän sai idean tehdä avaruuteen asettuvan sarjan, jossa olisi soturityttöjä. Hänen toimittajansa Fumio Osano ehdotti, että tytöt voisivat olla pukeutuneina koulupukuihin. Tästä asetelmasta kehittyi sarja 'Codename: Sailor V', joka toimi eräänlaisena testisarjana Sailor Moonille.
Sailor Moon alkoi ilmestyä 1991 ja siitä tuli hittisarja heti ilmestyessään. Kuudessa vuodessa Togashi piirsti sarjaa 52 lukua, jotka on kerätty yhteen 18:ksi kirjaksi. Sailor Moonista on tehty myös 200-jaksoinen anime, 3 elokuvaa, useita videopelejä ja paljon oheistuotteita. Sarjan päätyttyä, Togashi siirtyi tekemään uutta sarjaa, 'PQ Angels for Nakayoshi'. Sarja sai hyvän vastaanoton, mutta se keskeytettiin, koska sarjan kustantamo Kodansha kadotti 7 sivua sen käsikirjoituksesta. Tämän seurauksena Togashi lopetti työskentelyn Kodanshalla ja siirtyi Shueishalle.
Shueishalla työskennellessään Togashi teki Sailor Moon -taidekirjan sekä lyhyttarinoita, minkä lisäksi hän toimi avustajana ja managerina Yoshihiro Togashille tämän tehdessä Hunter x Hunter -sarjaa. Togashi ei jatkanut avustajana-managerina kovin kauaa työn vaativuuden takia. Yhteys Yoshihiro Togashiin kuitenkin säilyi ja pari meni naimisiin 1999. Heillä on kaksi lasta, jotka ovat syntyneet 2001 ja 2009.
2003 Togashi kiinnostui animen sekä tv-sarjojen tekemisestä ja oli aktiivisesti mukana Sailor Moon live action tv-sarjan tekemisessä. Sarjan juoni poikkesi huomattavasti alkuperäisestä mangasta, sillä Togashi tahtoi käsitellä aiheita, joita ei voinut mangassa aikoinaan käsitellä. TV-sarjan päätyttyä Togashi jatkoi Toki☆Meca! -mangansa parissa.
2014 Sailor Moonista tehtiin uusi anime, Pretty Guardian Sailor Moon Crystal. Togashi sanoitti animen lopputunnarin 'Gekkō'n (月虹) sekä 2021 tehdyn elokuvan tunnusmusiikin, Tsukiiro Chainon, nimimerkillä Sumire Shirobara.Samaan aikaan hän teki myös Sailor Moon -taidekirjan ja huolehti sarjan uudelleen julkaisusta uusilla kansilla ja värisivuilla.
Teoksia

Chocolate Christmas 1987-1988
Maria 1989–1990
The Cherry Project 1990-1991
Codename: Sailor V 1991–1997
Pretty Soldier Sailor Moon tai Pretty Guardian Sailor Moon 1991–1997
Miss Rain 1993
Prism Time 1996–1997
PQ Angels 1997
Princess Naoko Takeuchi's Return-to-Society Punch!! 1998-2004
Toki☆Meka! 2001
Love Witch 2002
Toki☆Meca! 2005-2006
Mermaid Panic osat 1–3 (kuvitus)
Atashi no Wagamama (kuvitus)
Zettai, Kore o Ubbatte Miseru (kuvitus)
Palkinnot

1985 2. Nakayoshi Comic Prize "uusi tulokas"
1986 Nakayoshi "uusi taiteilija"
1993 17. Kodansha Manga Award [lähde? ]
Naomi Munakata

Naomi Munakata (2011)
Naomi Munakata (31. toukokuuta 1955 Hiroshima – 26. maaliskuuta 2020 São Paulo) oli brasilialainen kuoronjohtaja.
Japanilaissyntyinen Munakata muutti perheineen Brasiliaan 2-vuotiaana. Hän aloitti lapsena musiikkiharrastuksen soittamalla pianoa ja laulamalla isänsä kuorossa. Hän opiskeli sittemmin myös viulun- ja harpunsoittoa. Hän valmistui São Paulon musiikki-instituutista orkesterinjohdossa ja sävellyksessä. São Paulon taidekriitikkojen liitto APCA antoi hänelle parhaan kuoronjohtajan tunnustuksen, ja hän sai Japanin hallitukselta stipendin, jonka turvin suoritti opintoja myös Tokion yliopistossa.
Vuosina 1995–2015 Munakata teki merkittävimmän työnsä Orquestra Sinfônica do Estado de São Paulon kuoron johtajana. Tämän jälkeen hän toimi São Paulon kunnallisteatterin kuoron johdossa. Hän kuoli 26. maaliskuuta 2020 sairastuttuaan vuosien 2019–2020 koronaviruspandemiassa. Hän oli mennyt hoitoon Oswaldo Cruz -sairaalaan 16. maaliskuuta, saanut 19. maaliskuuta positiivisen koronavirustestituloksen ja lopulta kärsinyt taudin komplikaationa ilmenneestä septisestä shokista.
Méridantapakulo

| Méridantapakulo> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Tapakulot Scytalopus
Laji::  meridanus
Kaksiosainen nimi
 Scytalopus meridanus  Hellmayr, 1922 
Katso myös
   Méridantapakulo Wikispeciesissä   Méridantapakulo Commonsissa 
Infobox OKNimi-testi OKIUCN-testi OK: 
Méridantapakulo (Scytalopus meridanus) on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi. Lajin taksonomia on kuitenkin edelleen epäselvä.
Esiintyminen

Méridantapakulot elävät Venezuelan Andeilla Méridan ja Táchiran ympäristössä noin 32 000 neliökilometrin laajuisella alueella.
Elinympäristö

Laji elää vuoristometsien alikasvoksessa.
Nevers

| Nevers |
| --- | --- |
 Neversin keskustaa
 vaakuna
 Nevers
 Koordinaatit: 46°59′34″N, 03°09′32″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Nevers
Hallinto:  
 – Pormestari:  Denis Thuriot
Pinta-ala:  
 – Kokonaispinta-ala:  17,33 km²
Korkeus:  167–238 m
Väkiluku (2006):  38 496
 – Väestötiheys:  2 221,3 as./km²
 
 www.ville-nevers.fr 
Infobox OKVirheellinen NIMI-arvo: 
Nevers on kaupunki Ranskassa. Se on Nièvren departementin prefektuuri, eli pääkaupunki, Burgundi-Franche-Comtén alueella (région).
Nähtävyyksiä

Palais Ducal -palatsi
Saint-Cyr-et-Sainte-Julitte-katedraali
Saint-Étiennen kirkko
Sainte-Bernadetten kirkko
Porte du Croux
Porte de Paris
Goguin-torni
Place de la République -aukio
St-Marien kappeli
Circuit de Nevers Magny-Cours -moottorirata sijaitsee lähellä Neversin kaupunkia.
Kuuluisia henkilöitä

Roselyne Bachelot, ministeri, MEP
Pierre Bérégovoy, Ranskan pääministeri, joka kuoli Neversissä
Louis-Jules Mancini-Mazarini, Neversin herttua, diplomaatti, suurlähettiläs, valtioministeri, runoilija ja näytelmäkirjailija
Miguel Martinez, pyöräilijä, olympiavoittaja
Bernadette Soubirous, pyhimys
Aiheesta muualla

Kuvia tai muita tiedostoja aiheesta Nevers Wikimedia Commonsissa
Le Palais Ducal
Saint-Cyr-et-Sainte-Julitte katedraali
Nevers - näkymä kaupunkiin joen rannalta Loiren eteläpuolelta
Nitrometakvaloni

| --- | --- |

Nitrometakvaloni
Systemaattinen (IUPAC) nimi
3-(2-metoksi-4-nitrofenyyli)-2-metyylikinatsolin-4-oni
Tunnisteet
CAS-numero: 340-52-3
ATC-koodi:  ?
PubChem CID: 63339
Kemialliset tiedot
Kaava: C16H13N3O4 
Moolimassa: 311,292 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Nitrometakvaloni on metakvalonin johdos, jolla on samanlainen sedatiivinen ja hypnoottinen vaikutus kuin metakvalonilla.
Se on 10 kertaa voimakkaampi kuin metakvaloni, ja tyypillinen annostus on 25 mg. Joka tapauksessa sen aromaattinen typpiryhmä metabolisoituu aniliiniksi, jonka on todistettu olevan mutageeninen aine. Näin ollen nitrometakvalonia ei nykyisin valmisteta sen myrkyllisistä ominaisuuksista johtuen.
Aiheesta muualla

PubChem: Nitromethaqualone (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Muziic

| Muziic |
| --- | --- |


Kehittäjä:  David Nelson
Kehityshistoria
Vakaa versio:  2.00
Tiedot
Ohjelmistotyyppi:  musiikin toisto
Alusta:  Windows
Lisenssi:  Suljettu lisenssi
Aiheesta muualla
Verkkosivusto
Muziic on ilmainen sovellus, jonka avulla käyttäjät voivat etsiä, soittaa ja järjestellä soittolistoihin YouTuben sisältämää musiikkia. David Nelson ja hänen isänsä Mark käyttivät yhteensä vuoden sovelluksen kehittämiseen. David oli vastuussa ohjelmistojen kehittämisestä, ja Mark järjesti projektille yrityksen. Projektin nettisivut käynnistettiin 25. helmikuuta 2009. Muziicin suosio on kasvanut nopeasti sen julkaisun jälkeen, ja palvelimia on sen vuoksi jouduttu lisäämään.
Palvelulla on sopimukset neljän maailman suurimman levy-yhtiön kanssa. Muziic poistaa listoista automaattisesti sellaisen sisällön, joka ei kuulu YouTuben sopimusten piiriin, ja soitin tukee myös YouTuben kompensaatiojärjestelmää, jossa tekijöille maksetaan korvauksia soittokertojen mukaan.  Muziicin yritys toimii Bettendorfissa, Iowassa.
Ominaisuudet

Ohjelman avulla käyttäjät voivat etsiä, soittaa ja järjestellä soittolistoihin YouTuben sisältämää musiikkia. Ohjelmassa on vaihdettavia ulkoasuja. Kielen voi vaihtaa ulkoasua muuttamalla. Eri kieli vaihtoehtoja on 12. Ohjelmalla voi kuunnella myös radiokanavia sekä omia musiikki- ja videotiedostoja. Palvelussa on mahdollisuus käyttäjien väliseen chattiin. Rekisteröinti palveluun on vapaaehtoinen. Ohjelma on myös selainpohjaisena versiona.
Saatavuus

Ohjelma oli aluksi saatavilla vain Windows XP ja Vista käyttöjärjestelmille. Muziicista on myös Apple iPhone ja iPod Touch versiot. 24 tunnin kuluessa julkaisusta Muziicin iPhone versiosta tuli 29. suosituin ilmaisista musiikki ohjelmista iPhone App Storessa. Muziicista on myös versio iPadia varten.
Aiheesta muualla

muziic.com
Neuilly-sur-Seine

| Neuilly-sur-Seine |
| --- | --- |
 Pont de Neuilly ja Avenue Charles de Gaulle Neuilly-sur-Seinessä
 vaakuna
 Neuilly-sur-Seinen sijainti Pariisin seudulla
 Koordinaatit: 48°53′17″N, 02°16′07″E 
Valtio:  Ranska
Hallintoalue:  Île-de-France
Departementti:  Hauts-de-Seine
Arrondissementti:  Nanterre
Hallinto:  
 – Hallinnon tyyppi:  Kunta
 – Pormestari:  Jean-Christophe Fromantin
Pinta-ala:  
 – Kokonaispinta-ala:  3,73 km²
Väkiluku (2014):  62 075
 – Väestötiheys:  16 642,1 as./km²
Postinumero:  92200
 
 www.neuillysurseine.fr 
Infobox OKVirheellinen NIMI-arvo: 
Neuilly-sur-Seine on  Pariisin läntinen naapurikunta ja esikaupunki 6,8 kilometriä Pariisin keskustasta. Siellä on arviolta 62 075 asukasta (vuonna 2014) ja sen pinta-ala on 3,73 neliökilometriä. Neuilly onkin yksi tiheimmin asuttuja alueita Euroopassa. Neilly-sur-Seine kuuluu Hauts-de-Seinen departementtiin ja Nanterren arrondissementtiin.
Kuuluisa Bois de Boulognen puisto sijaitsee Neuilly-sur-Seinen eteläpuolella. Neuilly on vaurasta esikaupunkialuetta, joka koostuu lähinnä asuinalueista. Alueella on myös joidenkin yritysten pääkonttoreita. Neuillyä ja sen viereisen Pariisin 16. arrondissementin tiettyjä alueita, kuten Auteuil-Neuilly-Passya, kutsutaan usein yhteisnimityksellä "porvarilliset" asuinalueet.[lähde? ]
Neuilly-sur-Seinen pääkatu on koko kunnan poikki kulkeva leveä Avenue Charles de Gaulle, jonka länsipäästä johtaa silta Seinen yli La Défensen alueelle. Yhdessä Pariisin puolella sijaitsevan Avenue de la Grande Arméen kanssa tämä katu muodostaa Champs-Élysées’n suoran jatkeen Pariisin Riemukaarelta Défenselle ja muodostaa osan pitkästä suorasta puistokatujen ketjusta, joka tunnetaan nimellä Axe historique tai Voie Triomphale.
Neuilly-sur-Seinessä on kolme metroasemaa: Porte Maillot (Pariisin rajalla; yhteys RER:riin), Les Sablons ja Pont de Neuilly.
Pariisin rauhankonferenssin aikana 1919 tehty Neuillyn rauhansopimus Bulgarian kanssa allekirjoitettiin Neuilly-sur-Seinessä.
Aiheesta muualla

Kuvia tai muita tiedostoja aiheesta Neuilly-sur-Seine Wikimedia Commonsissa
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
Nacalan satama

Nacalan sataman sijainti Mosambikissa, Intian valtameren länsiosassa.
Nacalan satama (port. Porto de Nacala; engl. Port of Nacala; LOCODE: MZ MNC) on Intian valtameren  länsiosassa, Mosambikin Nampulan maakunnassa itäisen Afrikan suurimman luonnonsataman Bengonlahden (Baia de Bengo) rannalla toimiva kauppasatama. Satama ja Nacalan kaupunki sijaitsee tämän lahden itärannalla. Nacalan satama kuuluu Mosambikin suurimpiin satamiin.
Nacala on yksi maan Mosambikin muutamasta syväsatamasta, jotka kansallisen merkityksensä ohella tuovat osaltaan elintärkeää kauppatietä kuudelle Afrikan sisämaavaltiolle. Nacalan satama (Nacalan liikenneväylä) tarjoaa reitin erityisesti Malawin ja Sambian rahtiliikenteelle. Tämä liikenneväylän yhteyteen rakennettiin 2010-luvulla hiiliterminaali Nacala-a-Velhan piiriin Nacalanlahden (Bengonlahden) länsirannalle. Sinne johtaa Teten maakunnan Moatizen piirissä sijaitsevilta brasilialaisen kaivosjätti Valen hiilikaivoksilta osin uudisrakennettu 912 kilometriä pitkä 1 067 mm raideleveyden rautatie Malawin kautta. Vuonna 2012 alkaneen Nacalan liikenneväylähankeen kustannuksiksi arvioitiin noin 4,5 miljardia dollaria. Kaivosyhtiö Vale aloitti hiilijunaliikenteen Nacala-a-Velhaan tammikuussa 2016. Vuonna 2017 kaivosyhtiö Vale kertoi ohjaavansa kaikki aiemmin Beiran sataman suuntautuneet hiilikuljetuksensa Nacala-a-Velhan hiiliterminaaliin. Eräänä syynä oli Nacalan luonnonsataman syvyys, joka salli syväykseltään suurempien irtolastialusten käytön hiilikuljetuksiin kuin mikä oli mahdollista Beiran satamassa. Kuljetuspaikan muutos puolitti Beiran sataman rahtimäärän. Nacala-a-Velhan hiiliterminaali nousi samalla rahtimäärältään muuta Nacalan satamaa suuremmaksi satamaterminaaliksi.
Vuoden 2023 ensimmäisen puolivuotiskauden aikana Nacala-a-Venhan hiiliterminaalin kautta kulkenut rahtimäärä nousi 6,1 miljoonaan tonniin, joka oli yli 55 prosenttia edellisvuoden vastaavaa ajankohtaa korkeampi lukema. Saman puolivuotisjakson aikaan Nacalan muun sataman kautta kulkenut rahtimäärä nousi vain 1,4 miljoonaan tonniin. Vuonna 2022 Nacalan satama kirjasi yhteensä 2,74 miljoonaa rahtitonnia. Aluskäyntejä vuonna 2022 oli 261 ja kontteja käsiteltiin 66 588, jotka luvut olivat edellisvuotta pienempiä.
Loppuvuodesta 2022 Nacalan satama ilmoitti suunnittelevansa konttikapasiteettinsa nostamista 100 000 TEU:sta 252 000 TEU:hun.
Nacalan käytävän keskeisimmät rautatieyhteydet.
Nacalan satama on oleellinen osa Nacala Porton satamakaupunkia.
Naomi Ryan

Naomi Ryan (s. 24. toukokuuta 1977, Bournemouth, Dorset, Englanti) on englantilainen näyttelijä. Hän on näytellyt sarjoissa Kymppikerho ja Dream Team.
Aiheesta muualla

Naomi Ryan Imdb:ssä
Nenimäki

Nenimäki (ven. Ненимя́ки, Nenimjaki) on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Pietarista pohjoiseen suuntautuvan rautatien ja A120-maantien varrella neljä kilometriä Kuivaisista luoteeseen. Kylässä on 1300 asukasta (vuonna 2010).
1800-luvun puolivälissä Nenimäen kylän ja kartanon asukkaat olivat ortodoksisia inkerikkoja. Vuoden 1926 väestönlaskennan mukaan kylässä asui 125 venäläistä, 25 suomensuomalaista, viisi inkerinsuomalaista ja kaksi lättiä. Nykyään paikalla on entisen varuskunnan asuinalue.
Nevan rannan sfinksit

Toinen sfinkseistä.
Nevan rannan sfinksit ovat kaksi egyptiläistä sfinksiä, jotka on tuotu Pietariin Yliopistonrantakadulle 1800-luvulla. Ne sijaitsevat Neva-joen rannalla Vasilinsaarella Repin-instituutin sisäänkäynnin kohdalla.
Sfinksit on tehty aikoinaan faarao Amenhotep III:lle. Kreikkalainen arkeologi löysi ne vuonna 1820. Hän päätti myydä toisen rahoittaakseen kaivauksiaan. Venäläinen matkailija näki sen ja päätti ostaa molemmat. Varainhankinta kesti niin kauan, että sfinksit ehdittiin myydä Ranskaan. Ranskalainen ostaja kuitenkin perui kaupan, ja Venäjä sai sfinksit. Niiden kuljetus oli pulmallista, jo pelkkä laivamatka kesti yli vuoden. Toinen graniittinen sfinksi on vaurioitunut toisen maailmansodan aikana.
Aiheesta muualla

Kuvia tai muita tiedostoja aiheesta Nevan rannan sfinksit Wikimedia Commonsissa
Nabucco (kaasuputki)

Kaasuputken suunniteltu kulkureitti.
Nabucco oli maakaasuputkihanke, jonka tarkoitus oli tuoda Euroopan unionin alueelle maakaasua Kaspianmereltä. Se olisi rakennettu Venäjän South Stream -hankkeen kilpailijaksi, ja sillä oli tarkoitus vähentää Euroopan riippuvuutta Venäjän kaasutoimituksista. Hankkeen alkuperäisen suunnitelman mukaan putken oli tarkoitus valmistua vuonna 2015. Hinnaksi arvioitiin kahdeksan miljardia euroa.
Nabucco-yhtymän maat Turkki, Bulgaria, Romania, Unkari ja Itävalta allekirjoittivat sopimuksen putken rakentamisesta vuonna 2009. Maakaasun tuottaja Turkmenistan ilmoitti kannattavansa rakentamista. Myös Venäjä pyrittiin saamaan hankkeeseen mukaan.
Kaasuputkihanke sai nimensä Giuseppe Verdin oopperan Nabucco mukaan, jota hankkeen alullepanneiden OMV:n, MOL:n, Transgazin, Bulgargazin ja Botasin edustajat olivat olleet vuonna 2002 tapaamisensa yhteydessä kuuntelemassa Wienin valtionoopperassa.
Aiheesta muualla

Nabucco-hankkeen kotisivu (Arkistoitu – Internet Archive) (englanniksi)
Myyntisaaminen

Myyntisaaminen on myynnistä syntynyt saatava, kun maksu suoritetaan tavaran tai palvelun toimittamisen jälkeen. Myyntisaamiset kirjataan yrityksen taseeseen.
Myyntisaamisia syntyy useimmissa liiketoiminnoissa, koska käteiskauppa ei ole aina käytännössä mahdollista.
Myyntisaamisten kiertoaika

Myyntisaamisten kiertoaika kertoo, montako päivää asiakkailta menee laskun maksamiseen:
Myyntisaamiset sitovat yrityksen pääomaa. Kiertoajan lyhentäminen parantaa yrityksen maksuvalmiutta. Jos maksuajat ovat pitkiä ja myyntisaamisia paljon tarvitaan rahoitusta enemmän kuin tilanteessa, jossa maksuajat ovat lyhyitä ja myyntisaamisia vähemmän.
Alaskirjaukset

Tilinpäätöksessä myyntisaamisista voidaan tehdä alaskirjauksia. Alaskirjatut myyntisaamiset vähentävät tulosta.
Nacaome

Nacaomejoen pato
Nacaome on eteläisen Vallen departementin pääkaupunki Hondurasissa. Kaupunki on perustettu jo vuonna 1535, ja se sai kaupunginoikeudet vuonna 1845. Nacaomen nimi tarkoittanee kahden heimon, cholulan ja chaparrastiquen yhteiseloa. Kaupunki sijaitsee hyvin kuumalla alueella Nacaomejoen varrella. Joki on padottu juomaveden riittävyyden turvaamiseksi. Kaupunki on alueen vientituotteiden keskus. Lähistöllä on kulta- ja hopeakaivoksia. Panamericana-valtatie kulkee kaupungin vieritse. Kaupungissa sijaitsee muun muassa Iglesia evangelica Amor Viviente (”elävän rakkauden evankelinen kirkko”), roomalaiskatolinen Iglesia de Dios del septimo dia sekä mormonikirkko. Kaupungin asukasluku on noin 13 931 (2001).
Aiheesta muualla

Geonames.org
Naomi Oreskes

| Naomi Oreskes |
| --- | --- |

Henkilötiedot
Syntynyt: 25. marraskuuta 1958 (ikä 65)
Koulutus ja ura
Tutkinnot:  Stanfordin yliopisto
Instituutti:  Harvardin yliopisto
Tutkimusalue:  tieteen historia ilmastonmuutos
Tunnetut työt:  The Scientific Consensus on Climate Change (2004) Merchants of Doubt (2010)
Aiheesta muualla
histsci.fas.harvard.edu/people/naomi-oreskes
Naomi Oreskes (s. 25. marraskuuta 1958) on yhdysvaltalainen tieteenhistorioitsija. Vuodesta 2013 hän on ollut tieteenhistorian professori Harvardin yliopistossa ja sitä ennen 15 vuoden ajan professori Kalifornian yliopistossa San Diegossa.
Oreskes tuli tunnetuksi muun muassa Science-lehdessä joulukuussa 2004 julkaistusta esseestä tieteestä ja yhteiskunnasta The Scientific Consensus on Climate Change. Sen mukaan tieteellinen konsensus ilmaston lämpenemisen aiheuttajista on, että maanpinnan läheisen ilman lämpötila on noussut viime vuosikymmeninä ja että suuntaus on johtunut pääasiassa ihmisen aiheuttamista kasvihuonekaasupäästöistä.
Tutkimuksen kohteena olivat vuosien 1993 ja 2003 välisenä aikana julkaistujen 928 tiedeartikkelin tiivistelmät. Tutkimuksen mukaan yksikään artikkeli ei tiivistelmänsä perusteella ollut selkeästi eri mieltä käsityksen kanssa, että ilmaston lämpeneminen johtuisi ihmisten toimista. Oreskes kirjoitti myöhemmin Washington Post -lehdessä, että henkilöt, jotka olivat näitä tieteellisiä löydöksiä vastaan, korostivat tavallista tieteellistä epävarmuutta tosiasioista antaen mielikuvan, että olisi olemassa merkittävä tieteellinen erimielisyys tai että olisi puute tieteellisestä konsensuksesta.
Kesäkuussa 2010 Oreskes julkaisi yhdessä Erik Conwayn kanssa kirjan Merchants of Doubt, jossa hän muun muassa vertaa tupakoinnin terveysvaikutuksista käytävää keskustelua ilmaston lämpenemiseen liittyvään keskusteluun.
Aiheesta muualla

Kuvia tai muita tiedostoja aiheesta Naomi Oreskes Wikimedia Commonsissa
Motril

| Motril |
| --- | --- |

 lippu:  vaakuna
 Motril
 Koordinaatit: 36°45′0″N, 3°31′0″W 
Valtio:  Espanja
Itsehallintoalue:  Andalusia
Maakunta:  Granada
Comarca:  Costa Granadina
Hallinto:  
 – Hallinnon tyyppi:  Kaupunki
Pinta-ala:  
 – Kokonaispinta-ala:  109,77 km²
Korkeus:  45 m
Väkiluku (2015):  60 777
 
 www.motril.es 
Infobox OKVirheellinen NIMI-arvo: 
Motril on kaupunki Granadan maakunnassa Etelä-Espanjassa. Motrilin väkiluku on noin 61 000 (2015). Motril oli asuttu jo roomalaisajalla. Kukoistavan maurilaiskauden jälkeen Motril liitettiin kristittyyn Espanjaan vuonna 1489. Seudun talous perustui aiemmin sokeriruo'on viljelyyn ja jalostukseen. 1600-luvun sokeritehdas La Casa de la Palma on muutettu kulttuurikeskukseksi. Nykyisin turismi ja kalastus ovat pääelinkeinot. Motrilin seudulla viljellään erilaisia hedelmiä ja vihanneksia.
Motrilissa on rommitislaamo, johon järjestetään opastettuja vierailuja. Motrilin rommi tunnetaan nimellä Ron pálido de Motril.
Kaupungin lähistöllä sijaitsevat uimarannat Playa Granada ja Playa Poniente.
Motrilissa on vilkas kauppasatama. Motrilin ja Marokon välillä on lauttayhteyksiä.